text: - Tíðindi, mentan og ítróttur
text: #000000
text: Danmark vann HM fyri triðju ferð á rað og skrivaði hondbóltssøgu
text: #000001
text: Tað vóru heimsins bestu hondbóltslandslið við monnum, ið brustu saman í Stokkhólmi í HM-finaluni í kvøld.
text: #000002
text: Danmark og Frakland spældu eina sera góð og spennandi finalu.
text: #000003
text: Danmark legði frá landi sum eitt óløgi, og donsku hvirluvindarnir á bakkunum, Simon Pytlick og Mathias Gidsel, buldraðu bóltarnar í málið.
text: #000004
text: Og í danska málinum byrjaði Niklas Landin sera væl og pilkaði glansin fullkomiliga av fronsku leikarunum.
text: #000005
text: Nikola Karabatić var ikki klárur
text: #000006
text: Frankland byrjaði við sterku, men eisini skaddu heimstjørnuni Nikola Karabatić á vøllinum, og tað var ein feilur.
text: #000007
text: Nikola Karabatić var eyðsæð ikki klárur til dystin, og tá hann varð skiftur út við Elohim Prandi, byrjaði Frakland at eta seg inn aftur í dystin.
text: #000008
text: Tá farið varð til hálvleiks var Danmark, ið tíðliga í fyrra hálveiki hevði verið frammanfyri við fýra málum, bert eitt mál frammanfyri.
text: #000010
text: Taktikkurin hjá dønum gjørdi enn einaferð, at Jóhan á Plógv Hansen í stóran mun var áskorðari á bonkinum hjá dønum.
text: #000012
text: Seinastu dystirnar hevur danski landsliðsvenjarin, Nikolaj Jacobsen, valt at brúka sterka bakkin Niclas Kirkeløkke á vonginum, so hann kann verja á bakkplássinum.
text: #000013
text: Harvið fær stóra stjørnan hjá dønum, Mathias Gidsel, eitt sindur av hvíld í verjupartinum.
text: #000014
text: Jóhan á Plógv Hansen kom inn eina løtu í seinna hálvleiki og fekk eisini ein gyltan møguleika men brendi, og so fór hann aftur á bonkin.
text: #000015
text: Mikkel Hansen varð settur á bonkin í seinna hálvleiki, og inn kom Rasmus Lauge, ið hevur verið skaddur í mánaðunum upp til HM.
text: #000016
text: Breiddin hjá Danmark avgjørdi dystin, tí eisini Kevin Møller í málinum og Mads Mensah og Simon Hald komu inn og vóru við til at avgera dystin í álopinum og verjuni.
text: #000018
text: Tá danir høvdu brúk fyri einum avgerandi máli, so var tað stóra stjørnuskotið hjá dønum, 22 ára gamli Simon Pytlick, ið tók bóltin og bombaði bóltin í málið til stóra gleði frá gomlu hondbóltskempuni Mikkel Hansen.
text: #000019
text: Endaliga málið hjá dønum skoraði Mathias Gidsel, ið eisini gjørdist toppskorari, til endaliga úrslitið 34-29 til Danmark.
text: #000020